text: Efter ballade: Viceborgmester flytter fødselsdagsarrangement
  27 maj 2014 kl. 05.36
  Oprindeligt skulle viceborgmester i Vejle Søren Peschardts 50-års fødselsdag fejres af kommunen. Det har han opgivet, efter at det skabte ballade.
  Vejles borgmester Arne Sigtenbjerggaard havde inviteret til (skatteyderbetalt) reception for sin socialdemokratiske viceborgmester Søren Peschardt. Anledningen var, at Søren Peschardt fylder 50. 
  Det udløste imidlertid kritik, at skatteydere skulle betale ? også internt i socialdemokratiet.
  Nu har Søren Peschardt inviteret til fødselsdagsgilde hjemme hos sig selv i morgen.
  - Sagen kom helt ud af politiske proportioner - det tog ville jeg simpelthen ikke spændes for. Jeg vil have lov at glæde mig til min fødselsdag - og de indbudte gæster, der kunne tænke sig at kigge forbi, skal opleve en glad og nærværende fødselsdagsstemning. Derfor har jeg flyttet det hjem til mig selv, siger Søren Peschardt.
  